NETFLIXOVA DOKUMENTARNA SERIJA
U zabačenom dijelu Zambije
majke riječnog čopora vode očajničku potragu.
Sinoć su nomadski mužjaci upali na teritorij i napali ženke.
Malena Minnie i stariji mladunci skupa su pobjegli.
I sada nitko ne zna gdje su.
Minnieina mama na ramenu ima duboku ranu,
no Minnieina sigurnost trenutačno joj je glavna briga.
Mladunci su se pritajili.
Sami su izrazito ranjivi.
Moćna hijena kreće se ravno prema njima.
Minnie je u najvećoj opasnosti.
Plahija je od ostalih
i ne bi imala nikakve izglede protiv ovog opasnog neprijatelja.
Ali pomoć stiže.
Minnie je zasad sigurna.
Ali jednom će svi mladunci morati napraviti prvi korak,
skupiti hrabrost,
i svladati potrebne vještine za odrasli život.
Minnie to mora učiniti sada.
KORAK UNAPRIJED
Ljeto je u Britanskoj Kolumbiji na sjeverozapadnoj obali Tihog oceana.
KANADA, KHUTZEYMATEEN
Skriven među strmim fjordovima,
ovaj bogati divlji krajolik utočište je ponajvećih medvjeda na Zemlji.
Moćnih grizlija.
Jednogodišnji Spruce i njegova mama imaju puno posla.
Prije dva mjeseca izašli su iz brloga.
Tinejdžer mora naučiti pronaći hranu prije ponovne hibernacije.
No Spruce se nije navikao na težak rad.
I dalje može uživati u kaloričnom mlijeku.
Ali to će se danas promijeniti.
Mama ga mora pripremiti za samostalni život koji ga čeka.
Šaš je zasad najčešća hrana na jelovniku.
Ali Spruce nije veliki ljubitelj zelenja.
Silno žvakanje iscrpljuje malenog medvjeda.
Samo će malo odrijemati.
Ovakav početak samostalnog života ne obećava baš mnogo.
Nakon što se naspavao,
mama ga vodi na obalu u potragu za nečim ukusnijim.
Na prvi pogled ne čini se baš obećavajuće.
No mama zapravo traži zakopano blago.
Drugi gladni medvjedi već su se primili posla.
Kopaju i traže školjke,
malene mekušce koji su im hranjiva poslastica.
Spruce će, nadajmo se, pokazati više zanimanja za ovaj izazov.
No sustiže ih nevolja.
Veliki mužjak.
Sezona je parenja,
Mužjak će ubiti mladunca kako bi se mogao pariti sa ženkom.
Majka odmah kreće u žestoku obranu svojeg mladunčeta.
Hrabar je to potez.
Mužjak bi je lako svladao.
Jedna je prijetnja otklonjena.
Ali maleni je Spruce sada potpuno sam.
Udaljava se od plaže u suprotnom smjeru od svoje mame.
Zbog tog bi poteza mogao požaliti.
ZAMBIJA, LUANGWA
U središnjoj Africi
riječni čopor opet je na okupu i odmara se usred vrućeg dana.
No desetomjesečna Minnie pati.
Tijekom hranjenja ne uspijeva se probiti do mesa
pored ostalih gladnih članova.
Mora biti odvažnija i izboriti se za svoj dio.
Trenutačno je toliko gladna da se gotovo ne može pomaknuti.
Danas mora nešto pojesti.
Njezina mama, najbolja lovkinja u čoporu,
odlučila je nešto uloviti.
O tome ovisi život njezine kćeri.
Velika močvarna antilopa bila bi idealan zalogaj.
Uspjela je.
Prikriva tragove dovlačenja plijena
do skrovitijeg mjesta.
Druga ga životinja ne smije naći prije nego što dovede Minnie.
Lešinari već kruže.
Čopor mora biti brz.
Stariji mladunci stižu prvi.
Ako Minnie kani jesti, mora se zauzeti za sebe.
Stiže zadnja, pa za nju više nema mjesta.
Svima je važnije domoći se svog dijela porcije.
No Minnie je ovaj put uporna.
Probija se gdje stigne da bi došla do hrane.
Sestra je upozorava.
Ali Minnie ne popušta.
Napokon je naučila izboriti se za sebe.
No pred njom još je niz izazova
ako želi postati moćna članica ponosa.
Neki se mladunci teško zauzimaju za sebe,
a neki pak to jedva dočekaju.
SAD, JUŽNA KAROLINA
U Atlantskom oceanu
Kai, mladi dobri dupin, uživa u druženju s jatom.
Dupini su vrlo druželjubivi, pa Kai silno želi biti dio ekipe.
No prije nego što ode od mame, dvogodišnjak mora još štošta naučiti.
Stigli su do zaljeva i uvala Južne Karoline.
Prepuni su riba koje migriraju u more radi mriješćenja.
Kai je već ulovio ribu na otvorenom oceanu,
ali u ovim muljevitim, plitkim estuarijima
jato mora primijeniti opasnu tehniku.
Lovit će na kopnu.
Mama će mu pokazati kako se to radi.
S drugim dupinom stvara velik val i izbacuje ribe iz mora na obalu
kako bi bile lakša meta.
Zatim se namjerno nasukavaju kako bi ugrabili plijen,
pa klize natrag u vodu.
Zapeti na kopnu bilo bi jako opasno.
Kaijeva je mama iskusna.
Ali sad je on na redu.
Kaija je postavila u sredinu kako bi mu bilo što lakše.
Ulovila je jednu.
No Kai se nije dovoljno nasukao,
pa nije uspio.
Ovaj se put mora jače nasukati.
Sad je otišao predaleko.
Klizav ga je mulj spasio.
Nova pogreška mogla bi biti smrtonosna.
Ali morat će dalje pokušavati.
U zapadnoj Kanadi
tinejdžer Spruce udaljio se od plaže i mame.
I sad se izgubio.
Trebao bi je tražiti.
Ali hodanje je baš iscrpljujuće.
Spruce opet mora bar malo odrijemati.
Njegova mama nema vremena za odmor.
Svjesna je opasnosti koje prijete njezinu mladunčetu.
I napokon,
spazila ga je.
Mama još kani naučiti Sprucea da kopa i traži školjke.
Srećom, sad ih više ništa ne ometa.
Neka lekcija počne.
Ali zašto se mučiti kad možeš pokupiti mamine ostatke?
Mora se napokon osamostaliti.
No Sprucea zanima samo lakši način.
Netko je već počistio ove nasukane školjke.
Ostala je još samo jedna.
Ali pokoja školjkica nije dovoljna za medvjeda u razvoju.
Za gladnog Sprucea više nema odgađanja.
Mora početi kopati.
Napokon se osamostalio.
Pokazao je mami da je dovoljno vješt.
Ponaša se kao veliki medvjed.
Pa, više-manje.
U dolini rijeke Luangwe u Zambiji Minnie je u mnogo boljem stanju.
Sad kad se najela, pršti od energije.
A taj je osjećaj zarazan.
Obitelj se vratila na rijeku,
omiljeno mjesto okupljanja.
Ovdje imaju dovoljno vode i dobar pogled na cijeli teritorij.
No ne raduju se svi njihovu dolasku.
U rijeci Luangwa živi najveća populacija nilskih konja
na svijetu.
A ovi mužjaci postaju nervozni.
Ne vole da im itko prilazi.
Čopor je oprezan.
No najmanje mladunče mora naučiti kad je vrijeme za borbu, a kad za bijeg.
Minnie je odlučila stati između nilskih konja i čopora.
Više nikome neće dati da je zastrašuje.
Ali ovaj nilski konj sasvim je druga priča.
Pokazuje svoje oštre kljove
i agresivno prijeti.
Minnie je prva shvatila poruku.
Ostali slijede njezin primjer.
Polako uči snalaziti se u teškim životnim situacijama.
Radi na samopouzdanju koje joj treba da bi uspjela.
A uz potporu čvrsto povezane obitelji čeka je svijetla budućnost.
U estuarijima Južne Karoline
dupin Kai uči opasnu tehniku ribolova.
Mora je usavršiti kako ne bi ugrozio svoj život.
Njegovo jato preselilo se za kilometar i pol
na novu lokaciju.
Plaža je već puna neiskusnih ribolovaca.
Kai im se silno želi pridružiti.
Mama provjera je li obala čista.
I spremni su.
Kai još ne zna dobro procijeniti trenutak.
Ali mama zna da treba strpljenja
da se postigne zgoditak.
Kai je spreman opet pokušati.
Ovaj put on strpljivo čeka.
I evo ga, prvi ulov.
Uz majčinu pomoć svladao je vještinu.
Sad ga više nitko neće zaustaviti.
Niže uspjeh za uspjehom.
Kai je naučio loviti na kopnu
i dokazao se svojoj mami.
Sve bebe rođene u divljini od prvoga dana moraju mnogo učiti.
Izgledi su im slabi.
Opasnost vreba na svakom koraku.
No uglavnom nisu same.
Brižni roditelji daju sve od sebe kako bi im pomogli da prežive.
Nastoje ih što bolje pripremiti za sve životne izazove.
A ako bebe usavrše sve stečene vještine…
nauče zauzeti se za sebe
i obraniti svoje interese,
imat će najveće izglede da dožive odraslu dob…
i da jednog dana osnuju svoju obitelj.
Prijevod titlova: Martina Grujić